laion/Wikipedia-Exotic huggingface dataset:
ইউসেপ

ইউসেপ (ইংরেজি: UCEP) হলো বাংলাদেশের অন্যতম শীর্ষস্থানীয় সাহায্য-সংস্থা, যার পূর্ণ নাম আন্ডারপ্রিভিলেজড চিলড্রেনস এডুকেশনাল প্রোগ্রামস। নিউজিল্যান্ডের সমাজকর্মী লিন্ডসে অ্যালান চেইনি কর্তৃক ১৯৭২ সালে প্রতিষ্ঠিত এই প্রতিষ্ঠানটিতে বাংলাদেশের সুবিধাবঞ্চিত শিশুদের সম্পূর্ণ বিনামূল্যে শিক্ষাদান ও তাদের কারিগরি দক্ষতায় দক্ষ করে তোলার মাধ্যমে কর্মসংস্থানের ব্যবস্থা করা হয়। সংস্থাটির কার্যক্রম বর্তমানে বাংলাদেশের ৮টি জেলায় ৫৩টি সাধারণ শিক্ষা ও ১০টি কারিগরি শিক্ষা বিদ্যালয়ের মাধ্যমে বছরে প্রায় ৪৮ হাজার শিশু অন্তর্ভুক্ত রয়েছে। ১৯৭০ সালের ঘূর্ণিঝড়ে বাংলাদেশের দক্ষিণ-পূর্ব উপকূলের দুর্দশাগ্রস্ত মা ও শিশুর স্বাস্থ্যসেবার জন্য নিউজিল্যান্ডের লিন্ডসে অ্যালেন চেইনী একটি ব্রিটিশ ত্রাণ কার্যক্রম নিয়ে এ দেশে এসে ত্রাণ তৎপরতার পাশাপাশি গৃহহীন ও দরিদ্র শিশুদের শিক্ষাদানের জন্য ডেনমার্ক সরকারের আর্থিক সহায়তায় কমিউনিটি স্কুলের মডেল অনুসারে একটি তিনবছর মেয়াদি প্রকল্প চালু করেন যা পরবর্তীতে দরিদ্র ও কর্মজীবী শিশুদের জন্য সাধারণ ও কারিগরি শিক্ষা কার্যক্রমের মাধ্যমে শিক্ষা ও প্রশিক্ষণ কর্মসূচী বজায় রাখে। ৬০ জন কর্মজীবি শিশুকে নিয়ে একটি উপ-আনুষ্ঠানিক বিদ্যালয় হিসাবে শুরু হওয়া ইউসেপ বর্তমানে ৫৩টি সাধারণ বিদ্যালয়, ১০টি কারিগরি বিদ্যালয় ও অংশিদারিত্বভিত্তিক কয়েকটি প্রশিক্ষণ কেন্দ্র পরিচালনা করে। ইউসেপ বর্তমানে সাধারণ বিদ্যালয়, কারিগরি বিদ্যালয় ও অংশিদারিত্বের ভিত্তিতে প্রশিক্ষণ কেন্দ্র পরিচালনা করছে। এই প্রতিষ্ঠানগুলোতে প্রায় ৪৮ হাজার হতে ৫৫ হাজার দরিদ্র ও কর্মজীবী শিশু ও যুব বয়সীরা যুক্ত রয়েছে। এসব প্রতিষ্ঠান হতে তারা এসএসসি ও সমমানের পরীক্ষায় কারিগরি শিক্ষা বোর্ডের অধীনে (ভোকেশনাল) পরীক্ষায় অংশগ্রহণ করে থাকে। লিন্ডসে অ্যালান চেইনী। শামসুল হুদা (জানুয়ারি ২০০৩)। "আন্ডারপ্রিভিলেজড্ চিলড্রেনস্ এডুকেশনাল প্রোগ্রামস্"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৯ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "সুবিধাবঞ্চিত ইউসেপ শিক্ষার্থীদের দারুণ সাফল্য"। দৈনিক ইনকিলাব। ১২ মে ২০১৬। সংগ্রহের তারিখ ১৯ জানুয়ারি ২০১৮।  "ইউসেপ বাংলাদেশ : পঠভূমি"। জেলা প্রশাসকের কার্যালয়, সিলেট। ১১ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৮।  আন্ডারপ্রিভিলেজড্ চিলড্রেনস্ এডুকেশনাল প্রোগ্রামস্ (ইউসেপ) - বাংলাপিডিয়া হতে সংকলিত নিবন্ধ।
পার্সি উইলিয়াম্‌স ব্রিজম্যান

পার্সি উইলিয়ামস ব্রিজম্যান (এপ্রিল ২১, ১৮৮২ - আগস্ট ২০, ১৯৬১) মার্কিন পদার্থবিজ্ঞানী যিনি ১৯৪৬ সালে পদার্থবিজ্ঞানে নোবেল পুরস্কার লাভ করেন। তার গবেষণার বিষয় ছিল উচ্চ চাপের পদার্থবিজ্ঞান। তিনি বিজ্ঞানের দর্শন এবং বৈজ্ঞানিক পদ্ধতি সম্বন্ধে বহু মৌলিক গবেষণাপত্র এবং প্রবন্ধ রচনা করেছেন। ব্রিজম্যান ১৯০০ সালে হার্ভার্ড বিশ্ববিদ্যালয়ে প্রবেশ করেন এবং পিএইচডি ডিগ্রী লাভ পর্যন্ত এখানেই অধ্যয়ন করেন। ১৯১০ সালে তিনি হার্ভার্ডের শিক্ষক হিসেবে শিক্ষকতা জীবন শুরু করেন। ১৯১৯ সালে অধ্যাপক পদে পদোন্নতী পান এবং অবসর গ্রহণের পূর্ব পর্যন্ত এই পদেই বহাল ছিলেন। ১৯০৫ সালে তিনি উচ্চ চাপে পদার্থের ধর্ম বিষয়ে গবেষণা শুরু করেন। একটি যন্ত্র নষ্ট হয়ে যাওয়ায় তাকে এর মেরামত করতে হয়। মেরামত করতে গিয়ে তিনি সম্পূর্ণ নতুন আরেকটি যন্ত্র তৈরি করেন যা ১০০,০০০ কিলোগ্রাম-বল প্রতি বর্গ সেন্টিমিটার পর্যন্ত চাপের সৃষ্টি করতে সক্ষম ছিল। এই চাপের মান আন্তর্জাতিক এককে প্রায় ১০ গিগাপ্যাসকেল। এর আগের যন্ত্রগুলো মাত্র ৩০০০ কেজিএফ/বর্গসেমি পর্যন্ত চাপ তুলতে পারতো। এই যন্ত্রের উদ্ভাবণের মাধ্যমে তিনি অনেকগুলো নতুন জিনিস খুঁজে পান। এর মধ্যে ছিল তড়িৎ রোধ, তরল এবং কঠিন অবস্থার উপর চাপের প্রভাব। ব্রিজম্যান কেলাসের ধর্ম এবং ধাতুর মধ্য দিয়ে তড়িৎ পরিবাহিতার উপর গবেষণার জন্যও বিখ্যাত হয়ে আছেন। তিনি ব্রিজম্যান সিল-এর উন্নয়ন ঘটান যার অন্য নাম হচ্ছে ব্রিজম্যানের তাপগতীয় সমীকরণ। ১৯২২: Dimensional Analysis. Yale University Press ১৯২৭: The Logic of Modern Physics. Beaufort Books. Online excerpt. ১৯৩৪: Thermodynamics of Electrical Phenomena in Metals and a Condensed Collection of Thermodynamic Formulas. MacMillan. ১৯৩৬: The Nature of Physical Theory. John Wiley & Sons. ১৯৩৮: The Intelligent Individual and Society. MacMillan. ১৯৪১: The Nature of Thermodynamics. Harper & Row, Publishers. ১৯৫২: The Physics of High Pressure. G. Bell. ১৯৫৯: The Way Things Are. Harvard Univ. Press. ১৯৬২: A Sophisticate's Primer of Relativity. Routledge & Kegan Paul. ১৯৬৪: Collected experimental papers. Harvard University Press. ১৯৮০: Reflections of a Physicist. Arno Press; আইএসবিএন ০-৪০৫-১২৫৯৫-X Bridgman's Nobel Prize website
ইউসুফগঞ্জ মসজিদ

ইউসুফগঞ্জ মসজিদ বাংলাদেশের সোনারগাঁয় অবস্থিত একটি ইসলাম ধর্মীয় প্রাচীন স্থাপত্য। সুলতানি আমলে বাংলায় নির্মিত এই মসজিদটি নারায়ণগঞ্জ জেলার সোনারগাঁর মোগড়াপাড়া ইউনিয়নের ইউসুফগঞ্জ গ্রামে অবস্থিত। বেশ কয়েকবার পুনর্নির্মাণ করায় মসজিদটির মূল স্থাপত্য-বৈশিষ্ট্য অনেকখানি অপসৃত হলেও পরিদৃশ্যমান সুলতানি স্থাপত্যের কিছু কিছু নিদর্শন থেকে এটিকে পনেরো শতকে নির্মিত বলে ধারণা করা হয়।। মসজিদটি ইটের তৈরি, যার বাইরের দিকের পরিমাপ ৯ মিটার এবং ভেতরের দিকের পরিমাপ ৫.৫ মিটার। মসজিদের পূর্বদিকে তিনটি প্রবেশপথ যার মধ্যবর্তীটি অপেক্ষাকৃত বৃহদাকৃতির (১.২ মিটার) এবং পার্শ্ববর্তী প্রবেশপথদ্বয় অপেক্ষাকৃত ছোট (৮৬ সেন্টিমিটার); তবে উত্তর ও দক্ষিণ দিকের মূল প্রবেশপথ দুটিকে বর্তমানে জানালায় রূপান্তর করা হয়েছে।। বাংলাদেশের মসজিদের তালিকা; ভারতের মসজিদের তালিকা। ঢাকা বিভাগের মসজিদের তালিকা "মুসলিম শাসনকর্তাদের আবাসস্থল ছিল সোনার গাঁ -আমিনুল ইসলাম"। দৈনিক সংগ্রাম অনলাইন। ১৫ জানুয়ারি ২০১১। সংগ্রহের তারিখ ১৯ জানুয়ারি ২০১৮। [স্থায়ীভাবে অকার্যকর সংযোগ] Aniruddha Ray (১৩ সেপ্টেম্বর ২০১৬)। Towns and Cities of Medieval India: A Brief Survey। লন্ডন: Taylor & Francis। পৃষ্ঠা ২৩২। আইএসবিএন 135-19-9731-9। সংগ্রহের তারিখ ১৯ জানুয়ারি ২০১৮।  মুয়ায্‌যম হুসায়ন খান (জানুয়ারি ২০০৩)। "ইউসুফগঞ্জ মসজিদ"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৯ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) Perween Hasan (২০০৭)। Sultans and Mosques: The Early Muslim Architecture of Bangladesh। লন্ডন: I.B.Tauris। পৃষ্ঠা ১০৪। আইএসবিএন 184-51-1381-0। সংগ্রহের তারিখ ১৯ জানুয়ারি ২০১৮।  ইউসুফগঞ্জ মসজিদ - বাংলাপিডিয়া হতে সংকলিত নিবন্ধ।
জো পুতুল

উইকিমিডিয়া কমন্সে জো পুতুল সংক্রান্ত মিডিয়া রয়েছে। জো পুতুল মেদিনীপুরের লৌকিক শিল্পের মধ্যে অন্যতম। হাতে তৈরি এই পুতুল গুলো মূলত পটুয়ারা তৈরি করেন। এই ধরনের পুতুলের মূল উপজীব্য হলো মা ও ছেলে। পটুয়া মহিলারা এই ধরনের পুতুল তৈরি করেন। পশ্চিম মেদিনীপুরের গোলগ্রামের ফুলজান চিত্রকর এই ধরনের পুতুল তৈরি করেন। ষষ্ঠী পুতুলের মতো এই পুতুল গুলো তেও মা ও ছেলে মূল উপজীব্য। মা ও ছেলের এই পুতুল গুলো তরল কাদা মাটি দিয়ে তৈরি করে পরে রোদে শুকিয়ে নিতে হয়। ভালো ভাবে শুকিয়ে গেলে আগুনে পুড়িয়ে নেওয়া হয়। জো পুতুলের মায়ের মুখ অনেকটা গড়ুর পাখীর মতো। যা আজও আদিমতাকে ধরে রেখেছে। এরপর ভেষজ রং দিয়ে বহুবর্ণশোভিত করে তোলা হয়। বর্তমানে ভেষজ রঙের অত্যধিক দাম হওয়ার জন্য বাজারের কৃত্রিম রং ব্যবহার হয়। Bhowmik, Arindam। Medinikatha - Purba Medinipur (Midnapore), Tourism & Archaeology (মেদিনীকথা - পূর্ব মেদিনীপুর, পর্যটন ও পুরাকীর্তি): Combination of History, Heritage, Tourism, Culture of East Midnapore.। Arindam Bhowmik। আইএসবিএন 9788193189238।  তারাপদ সাঁতারা (ডিসেম্বর, ২০০০)। পশ্চিমবঙ্গের লোকশিল্প ও শিল্পী সমাজ। কলকাতা: লোকসংস্কৃতি ও আদিবাসী সংস্কৃতি কেন্দ্র।  এখানে তারিখের মান পরীক্ষা করুন: |তারিখ= (সাহায্য)
খুরশিদ আলম

খুরশিদ আলম বাংলাদেশের একজন কন্ঠশিল্পী। তিনি মানুষের মন, কি যে করি সহ অসংখ্য চলচ্চিত্রে কন্ঠ দেন। তার অবদানের জন্য বাংলাদেশ সরকার ২০১৮ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করে। একুশে পদক ২০১৮ - শিল্পকলায় একুশে পদক টেলিভিশন রিপোর্টার্স অ্যাসোসিয়েশন অব বাংলাদেশ (ট্রাব) পুরস্কার "২০১৮ সালে একুশে পদক প্রদান"। সংস্কৃতি বিষয়ক মন্ত্রণালয়। ২৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।  "প্রদান করা হলো ট্রাব অ্যাওয়ার্ড- ২০১৭"। দৈনিক ইত্তেফাক। ২০ ফেব্রুয়ারি ২০১৮। ১৫ জুন ২০২০ তারিখে মূল থেকে আর্কাইভ করা। সংগ্রহের তারিখ ১৬ মে ২০২০।  বাংলা মুভি ডেটাবেজে খুরশিদ আলম
জেরোনিমো স্টিলটন

জেরোনিমো স্টিলটন হলো একটি জনপ্রিয় ইতালিয়ান ছোটদের বইয়ের সিরিজ। এর ইতালিয়ান সংস্করণ গুলিকে ২০০০ সাল থেকে মিলান, ইতালি থেকে এদিজিওনে পিয়েম্মা প্রকাশিত করে আসছে এবং ২০০৪ সাল থেকে এর ইংরাজিতে অনুবাদিত সংস্করণ গুলি স্কলাস্টিক কপোরেশন প্রকাশিত করছে। যদিও বইগুলোতে গল্পের প্রধান চরিত্র জেরোনিমো স্টিলটনকেই লেখক হিসেবে চিহ্নিত করা হয়, এর আসল সৃষ্টিকর্তা হলেন এলিসাবেতা দামি। ৬-১২ বছরের শিশুদের উদ্দেশ্যে গল্পগুলো লেখা হয়েছে। সারা বিশ্বে এই সিরিজের ১৩ কোটি বই বিক্রি হয়েছে। পটভূমি গল্পগুলির প্রধান চরিত্র হল জেরোনিমো স্টিলটন, একজন কথা বলতে পারা ইঁদুর। মাউস দ্বীপ নামক এক কাল্পনিক ইঁদুরদের দেশের রাজধানী নিউ মাউস সিটিতে বাস করে।
দীপলক্ষ্মী পুতুল

উইকিমিডিয়া কমন্সে দীপলক্ষ্মী পুতুল সংক্রান্ত মিডিয়া রয়েছে। দীপলক্ষ্মী পুতুল বা দিওয়ালি পুতুল পশ্চিম মেদিনীপুর ও পূর্ব মেদিনীপুর জেলার অন্যতম বিখ্যাত পুতুল। শুধুমাত্র কালী পূজার দিন এই পুতুল তৈরি করে প্রদীপ জ্বালানো হয়। অশুভকে বিনাশ ও ধন সম্পত্তির জন্যই এই পূজা করা হয়। অবিভক্ত মেদিনীপুর জেলা ও পুরুলিয়াতে এই পুতুল পাওয়া যায়। তবে পশ্চিম মেদিনীপুর জেলায় এই পুতুলের প্রচলন বেশি। অষ্টাদশ শতাব্দীতে কোন এক সময় অধুনা ঝাড়খণ্ড অঞল থেকে একদল কুমোর এসে বর্তমান পুরুলিয়া জেলার বলরামপুর, ছাতাটাঁড় ও কুক্কড়ু গ্রামে বসবাস করতে শুরু করেন। এখানেই তারা প্রথম তৈরী করেন দেওয়ালি পুতুল। তারপর সেই পুতুলের চল ক্রমে ছড়িয়ে পড়ে বাঁকুড়া ও পশ্চিম মেদিনীপুর জেলায়। সাধারণভাবে মনে করা হয় দেওয়ালি পুতুল দু'শো বছর ধরে তৈরী হচ্ছে। ১৮৫৭ সালে মেদিনীপুরের মির্জাবাজারের কুমোরপাড়ার পত্তন হয়। সেই থেকে মেদিনীপুরে দেওয়ালি পুতুল তৈরী হয়। সম্পূর্ণ পুতুলটি তিনটি স্তরে করা হয়। পুতুলের নিচের অংশটি চাক বা চাকায় করা হয়। মাঝের অংশটি ছাঁচে তৈরি করে নিয়ে একসাথে জুড়ে দেওয়া হয়। এরপর বাকি অংশ হাতে করে নিয়ে পুরো পুতুল সম্পূর্ণ করা হয়। সাবেকি পুতুল ছাড়াও আরো নানা রকমের পুতুল তৈরি করা হয়। দু হাতে কেরোসিনের কুপি ধরা পুতুলও করা হয়। মির্জাবাজারে নানা ধরনের পশু পাখি দেওয়া পুতুলও করা হয়। সুপ্রাচীন কাল থেকেই দীপলক্ষ্মীর উল্লেখ আছে। সংস্কৃত ভাষার নানা পুঁথি পত্রে এর উল্লেখ পাওয়া যায়। জ্যোতিলক্ষ্মী স্তোত্রমে উল্লেখ পাওয়া যায়। তারাপদ সাঁতারা (ডিসেম্বর, ২০০০)। পশ্চিমবঙ্গের লোকশিল্প ও শিল্পী সমাজ। কলকাতা: লোকসংস্কৃতি ও আদিবাসী সংস্কৃতি কেন্দ্র।  এখানে তারিখের মান পরীক্ষা করুন: |তারিখ= (সাহায্য) ঘোষ, দীপঙ্কর (১২ এপ্রিল ২০১৪)। "গ্রামীণ দৈনন্দিনতায় তাঁর সহজ অবস্থান"। আনন্দবাজার পত্রিকা। এবিপি গ্রুপ। সংগ্রহের তারিখ ২১ জানুয়ারি ২০১৮।  আইচ, কিংশুক (১২ নভেম্বর ২০১২)। "পরনে কাঁচুলি-ঘাগরা থেকে কুঁচি দেওয়া শাড়ি বদলাচ্ছে দেওয়ালি পুতুলও"। আনন্দবাজার পত্রিকা। এবিপি গ্রুপ। সংগ্রহের তারিখ ২২ জানুয়ারি ২০১৮।  "পরি পুতুল নিয়ে ব্যস্ত মির্জাবাজার"। গণশক্তি। ২৫ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৮।  বিশ্ব বাংলা। বাংলার পুতুল (পিডিএফ)। বিশ্ব বাংলা। [স্থায়ীভাবে অকার্যকর সংযোগ] "ज्योतिर्लक्ष्मीस्तोत्रम् - Jyotirlakshmi Stotram  : Sanskrit Documents Collection"। সংগ্রহের তারিখ ২০১৮-০১-২১।
জিও পাগলা

জিও পাগলা শৈলেশ দে’র জনপ্রিয় নাটক 'জয় মা কালী বোর্ডিং' অবলম্বনে নির্মিত একটি কমেডি ধাঁচের ছবি। ছবিটি প্রযোজনা করেছে সুরিন্দর ফিল্মস এবং পরিচালনা করেছেন রবি কিনাগী। জিও পাগলা ২০১৭ সালের ২০ অক্টোবর কলকাতায় মুক্তি পায়, বাংলাদেশে মুক্তি পায় ২০১৮ সালের ১৯ জানুয়ারি। যীশু সেনগুপ্ত শ্রাবন্তী চট্টোপাধ্যায় সোহম চক্রবর্তী হিরণ চট্টোপাধ্যায় পায়েল সরকার বনি সেনগুপ্ত কৌশানী মুখোপাধ্যায় ঋত্বিকা সেন "বাংলাদেশের প্রেক্ষাগৃহে কলকাতার 'জিও পাগলা'"। মানবজমিন। সংগ্রহের তারিখ ২০১৮-০১-২০।  "গানে-আড্ডায় 'জিও পাগলা' - Eisamay"। Eisamay। ২০১৭-১০-০৯। সংগ্রহের তারিখ ২০১৮-০১-২০।  "দেশের সিনেমা নেই, ৪৩ হলে কলকাতার জিও পাগলা"। jagonews24.com (ইংরেজি ভাষায়)। সংগ্রহের তারিখ ২০১৮-০১-২০।
বানৌজা দুর্গম

বাংলাদেশ নৌবাহিনী জাহাজ (সংক্ষেপেঃ বানৌজা) দুর্গম বাংলাদেশ নৌবাহিনীর একটি দুর্জয়-শ্রেণীর টহল জাহাজ। জাহাজটি যুদ্ধকালীন সময়ে দেশের জলসীমার সার্বভৌমত্ব রক্ষা, শত্রু জাহাজ ও সাবমেরিন বিধ্বংসী অভিযান এবং বাণিজ্যিক জাহাজের নিরাপত্তা রক্ষায় গুরুত্বপূর্ণ ভূমিকা পালন করবে। এছাড়াও, শান্তিকালীন সময়ে অবৈধ মৎস্য নিধন, জলদস্যুতা দমন, মানবপাচার ও চোরাচালান প্রতিরোধসহ সুনীল অর্থনীতির পরিকল্পনা বাস্তবায়নে কার্যকর ভূমিকা রাখবে। সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে জাহাজ নির্মানের পদক্ষেপ নেয়া হয়। এরই ধারাবাহিকতায় ৬ সেপ্টেম্বর, ২০১৫ সালে গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা খুলনা শিপইয়ার্ডে বানৌজা দুর্গম নির্মাণের সূচনা করেন। সর্বশেষ ৮ নভেম্বর, ২০১৭ সালে খুলনাস্থ নৌ ঘাঁটি বানৌজা তিতুমীর এর নেভাল বার্থে আনুষ্ঠানিকভাবে যুদ্ধজাহাজ বানৌজা দুর্গম নৌবহরে কমিশনিং করেন গণপ্রজাতন্ত্রী বাংলাদেশের মহামান্য রাষ্ট্রপতি মোঃ আব্দুল হামিদ। বানৌজা দুর্গম জাহাজটির দৈর্ঘ্য ৬৪.২ মিটার (২১১ ফু), প্রস্থ ৯ মিটার (৩০ ফু) এবং গভীরতা ৫.২৫ মিটার (১৭.২ ফু) এবং ওজন ৬৪৮ টন। জাহাজটির গলুই স্ফীতাকার হওয়ার কারণে এটি উত্তাল সমুদ্রেও স্থিতিশীল থাকতে পারে। জাহাজটিতে চলাচলের জন্য দুইটি শ্যাফট যুক্ত দুইটি এসইএমটি পিয়েলস্টিক ডিজেল ইঞ্জিন রয়েছে। জাহাজটির সর্বোচ্চ গতি ২৭ নট (৫০ কিমি/ঘ; ৩১ মা/ঘ) এবং সর্বোচ্চ পাল্লা ২,০০০ নটিক্যাল মাইল (২,৩০০ মা; ৩,৭০০ কিমি)। জাহাজটি ৭০ জন সদস্য নিয়ে একটানা ১৫ দিন সমুদ্রে অভিযান পরিচালনা করতে সক্ষম। এই জাহাজটি মূলত ডুবোজাহাজ বিধ্বংসী অভিযানে ব্যবহৃত হয়। এই জাহাজটিতে প্রধান অস্ত্র হিসেবে রয়েছে ১টি এনজি ১৬-১ ৭৬ মিমি কামান। এছারাও জাহাজটি ১টি সিএস/এএন২ ৩০ মিমি কামান বহন করে যা বিমান বিধ্বংসী অস্ত্র হিসেবেও ব্যবহার করা যায়। ডুবোজাহাজ বিধ্বংসী অস্ত্র হিসেবে রয়েছে ৬টি ইটি-৫২সি ৩২৪ মিমি টর্পেডো। জাহাজের প্রধান র‍্যাডার হিসেবে আছে ১টি জাপানি জেএমএ ৩৩৩৬ এক্স-ব্যান্ড নৌচালনা র‍্যাডার এবং ১টি চীনা এসআর৪৭এজি সমুদ্রপৃষ্ঠ এবং আকাশ অনুসন্ধান র‍্যাডার। নৌচালনা র‍্যাডারটিকে সাহায্য করার জন্য রয়েছে ভিশন মাস্টার সামুদ্রিক মানচিত্র প্রস্তুতকারী র‍্যাডার। জাহাজটি ১টি টিআর৪৭সি র‍্যাডার বহন করে যা অনুসরণ র‍্যাডার হিসেবে ব্যবহৃত হয়। জলনিম্নে সনাক্তকরণের জন্য জাহাজটির ১টি ৮,০০০ মিটার (২৬,০০০ ফু) পাল্লার ইএসএস-২বি সোনার রয়েছে। "PM opens largest warship-building project at Khulna Shipyard"। BSS News। ২০১৭-১০-১৫ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৭।  "President Hamid commissions four new naval ships"। The Dhaka Tribune। ৮ নভেম্বর ২০১৭। সংগ্রহের তারিখ ৯ নভেম্বর ২০১৭।  "LARGE PATROL CRAFT – Khulna Shipyard Ltd" (ইংরেজি ভাষায়)। সংগ্রহের তারিখ ২০২১-১১-২৭।  "Bangladesh launches first of two locally built large patrol craft"। IHS Jane's 360। ৫ জানুয়ারি ২০১৭। সংগ্রহের তারিখ ১০ জানুয়ারি ২০১৭।  "2*Large Patrol Craft"। Khulna Shipyard। ২০১৭-০৯-১৫ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
রস্তভ এরিনা

রস্তভ এরিনা (রুশ: «Ростов Арена») রাশিয়ার রস্তভ-অন-দনে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি রস্তভ ফুটবল ক্লাবের হোম ম্যাচ অনুষ্ঠিত হবে যা এর আগে অলিম্প – ২ স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৫,০০০। ২০১৩ সালের জুনে স্টেডিয়াম নির্মাণের জন্য মাটি খনন করার সময় দ্বিতীয় বিশ্বযুদ্ধের সময়কার পাঁচটি শেল প্রায় অক্ষত অবস্থায় উদ্ধার করা হয়। ২০১৩ এর আগস্টে স্টেডিয়ামের ভিত্তি নির্মাণের কাজ শুরু হয় যা ২০১৪ সালের মে মাসে সম্পন্ন হয়। একই বছরের অক্টোবরে স্টেডিয়ামের সাব স্ট্রাকচার নির্মাণ শুরু হয়। সে বছরই ডিসেম্বর মাসে নির্মাণ স্থানে ভারী যন্ত্রপাতি ও নির্মাণ সামগ্রী নিয়ে আসা হয়। ২০১৫ এর জানুয়ারিতে পাইল ড্রাইভিং কাজ শুরু করা হয়। ২০১৫ এর মার্চে স্টেডিয়ামের পরিকল্পনা কিছুটা পরিবর্তন করে নির্মাণ খরচ ৩০০ কোটি রুবলে নামিয়ে আনা হয়। ২০১৫ এর গ্রীষ্মে পাইল ড্রাইভিং সম্পন্ন হয় ও সুপার স্ট্রাকচার নির্মাণ কাজ শুরু হয়। ২০১৫ সালের ডিসেম্বরে ছাদের জন্য ধাতব কাঠামো বসানোর কাজ শুরু হয়। ২০১৬ এর জুলাইয়ে স্টেডিয়ামের কংক্রিট বৌলের কাজ আরম্ভ করা হয়। এছাড়া একইসাথে স্টেডিয়ামের সম্মুখভাগের কাজও শুরু করা হয়। ২০১৬ এর নভেম্বরের মধ্যেই স্টেডিয়াম বৌল এর জন্য কংক্রিটের কাজ শেষ হয়ে যায় এবং ছাদের জন্য ভার বাহী কাঠামো বসানো শুরু হয়। ২০১১ সালে পপুলাস কোম্পানি স্টেডিয়ামের চূড়ান্ত নকশা প্রকাশ করে। ছাদ ও স্ট্যান্ডের অনিয়মিত আকার একে আর সব স্টেডিয়াম থেকে বৈশিষ্ট্যমণ্ডিত করেছে। স্টেডিয়ামের কিছু আসন ২০১৮ ফিফা বিশ্বকাপ উপলক্ষ্যে অস্থায়ীভাবে বসানে হয়েছে। বিশ্বকাপের পরে আসন সংখ্যা কমিয়ে ৪২,০০০ করা হবে। রস্তভ অঞ্চলের প্রধান স্থপতির মতে এই স্টেডিয়ামটি একটি নতুন নগর কেন্দ্রের দ্বার উন্মোচন করে দিবে। এটিই এখন পর্যন্ত দন নদীর দক্ষিণ পাড়ে অবস্থিত সবেচেয়ে বড় নির্মাণ। এছাড়া এই স্টেডিয়ামে কেনাকাটা, খাওয়ার ব্যবস্থাও থাকবে যা ভবিষ্যতে বিনিয়োগ ও উন্নয়নের কেন্দ্রবিন্দু হিসাবে কাজ করবে। Stadium names for the 2018 FIFA World Cup Russia™ confirmed ওয়েব্যাক মেশিনে আর্কাইভকৃত ১১ নভেম্বর ২০১৭ তারিখে. FIFA. Стадион к ЧМ-2018 в Ростове-на-Дону назовут «Ростов-Арена». Russia 2018 FIFA WORLD CUP artists Impressions of Stadiums Russia to create a new heart for 2018 রস্তভ এরিনা স্টেডিয়ামের ওয়েবসাইট ওয়েব্যাক মেশিনে আর্কাইভকৃত ৬ আগস্ট ২০২০ তারিখে রস্তভ এরিনা স্টেডিয়ামের নকশা
দশাবতার তাস

দশাবতার তাস বা ওরক হল পশ্চিমবঙ্গের বাঁকুড়া জেলার বিষ্ণুপুরে তৈরি বহু প্রাচীন একপ্রকার ওরক বা তাস। ভারতের বিভিন্ন স্থানে দশাবতার গণিফা খেলার প্রচলন থাকলেও বিষ্ণুপুরের দশাবতার তাস সম্পূর্নভাবে স্বতন্ত্র। এই তাসে বিষ্ণুর দশ অবতারের চিত্র পাওয়া যায়। ১৫৯২ খ্রিষ্টাব্দে বিষ্ণুপুরের রাজা বীর হাম্বীর জমিদারী লাভ করেন। আকবরের সঙ্গে তার সুসম্পর্ক থাকায় বিভিন্ন সময় তিনি আকবরের রাজ-দরবারে যান। সেখানে তিনি তাস খেলা দেখলে তিনি স্বরাজ্যে এসে স্বতন্ত্র উপায়ে ঈশ্বর-ভাবালুতা এক নতুন ওরক সৃষ্টির কথা ভাবেন। তারই নির্দেশে বিষ্ণুপুর নিবাসী শিল্পী কার্ত্তিক ফৌজদার দশাবতার ওরক বা তাস তৈরি করেন। মল্লনৃপতিগণ চিত্তবিনোদনের জন্য অবসর সময়ে এই তাস খেলত। তবে ইতিহাসবিদ হরপ্রসাদ শাস্ত্রীর মতে, এই খেলাটির উদ্ভব অষ্টম থেকে দশম শতকে। তিনি ১৮৯৫ সালের এসিয়াটিক সোসাইটির জার্নালের এক ছোট্ট নোটে বলেছেন- ...I fully believe that the game was invented about eleven or twelve hundred years before the present date. প্রচলিত দশাবতার বিশ্বাসে জগন্নাথ বা বুদ্ধের স্থান নবম। কিন্তু দশাবতার তাস অনুযায়ী জগন্নাথ বা বুদ্ধদেবের স্থান পঞ্চম। শাস্ত্রীমশাই বলেন, বাংলায় এমন এক সময়ে দশাবতার তাসের খেলার প্রবর্তন হয়েছিল, যখন বুদ্ধদেব পঞ্চম অবতার রূপে গণ্য ছিল। তাছাড়া তাসে বুদ্ধমুর্তি আদতে মাথা ও হাতসহ দেহকাণ্ডের জগন্নাথ মূর্তি। দশাবতার তাসে বিষ্ণুর দশ অবতারের ছবি আছে-মৎস্য, কূর্ম, বরাহ, নৃসিংহ, বামন, বলরাম, পরশুরাম, দশরথি-রাম, জগ্ননাথ (বুদ্ধ) এবং কল্কি। এই তাসে দশ অবতারের ছবি থাকায় এর মান দশাবতার ওরক। তাস থেলার মতো হওয়ায় পরবর্তীতে দশাবতার ওরক দশাবতার তাস নামে পরিচিত হয়। এখানে ওরক শব্দের অর্থ পাতা বা পত্র। প্রথমে তিনটি সুতির কাপড় তেঁতুলের বীজের আঠা দিয়ে আটকাতে হয়। এরপর এটি ভালোভাবে রৌদ্রে শুকিয়ে নিয়ে খড়িমাটি ও আঠারো মিশ্রণকে নিখুঁতভাবে ওই কাপড়ের দু'পাশে প্রলেপ দিতে হয়। খড়িমাটির প্রলেপ দেওয়া কাপড়টিকে আবার রোদে শুকিয়ে নোড়া দিয়ে ঘসে মসৃণ করতে হয়। পরে কাপড়টিকে চক্রাকারে কেটে নিতে হয়। এরপর শিল্পী নিপুণ হাতে দশ অবতারের চিত্র ও প্রতীক একে দেয়। এই ভাবে দশাবতার তাস তৈরি হয়। এক প্রস্ত দশাবতার তাস তৈরিতে মোট ১২০ টি তাস লাগে। প্রতিটি অবতারের জন্য ১২ টি করে তাস থাকে। প্রতিটি অবতারের জন্য নির্ধারিত বারটি তাসের মধ্যে প্রথম তাসটি রাজা ও দ্বিতীয় তাসটি উজির। রাজা তাসটিতে দেউলের মধ্যে অবতারের চিত্রটি আঁকা থাকে। অবতারের দুইপাশে দুটি সহচর দণ্ডায়মান থাকে। উজির তাসটিতে শুধু অবতারের চিত্র অঙ্কিত থাকে এবং অন্যান্য তাসে অন্যান্য অবতারের চিত্র অঙ্কিত থাকে। মনোরঞ্জন চন্দ্র (২০০২)। মল্লভূম বিষ্ণুপুর। কলকাতা। পৃষ্ঠা ২৮৩।  "দশাবতার তাস, হারিয়ে যেতে বসা বাংলার এক শিল্প"। Eenadu English Portal। ২০১৮-০১-২৫ তারিখে মূল থেকে আর্কাইভ করা। সংগ্রহের তারিখ ২০১৮-০১-২০।  মল্লভূম বিষ্ণুপুর। কলকাতা। ২০০২। পৃষ্ঠা ২৮৪।  Authors list-এ |প্রথমাংশ1= এর |শেষাংশ1= নেই (সাহায্য)
মর্ডোভিয়া এরিনা

মর্ডোভিয়া এরিনা (রুশ: «Мордовия Арена») রাশিয়ার মর্ডোভিয়ার সারানস্কে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি মর্ডোভিয়া সারানস্ক ফুটবল ক্লাবের হোম ম্যাচ অনুষ্ঠিত হবে যা এর আগে স্টার্ট স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৪,৪৪২। ২০১৮ ফিফা বিশ্বকাপের জন্য স্বাগতিক দেশ নির্বাচনের সময় জার্মান স্থপতি টিম হুপের সাময়িকভাবে নকশা করা স্টেডিয়ামের খসড়া দেখানো হয় যা সারানস্কে নির্মাণ করা হবে। পরবর্তীতে স্টেডিয়ামের চূড়ান্ত নকশার জন্য সারানস্কগ্রাজদানপ্রোয়েক্ট নামের একটি দেশীয় প্রতিষ্ঠান নির্বাচন করা হয়। গামলা-আকৃতির মাঠটি বিশ্বকাপের জন্য ৪৪,৪৪২ জন দর্শক ধারণক্ষমতা সম্পন্ন করে বানানো হচ্ছে। বিশ্বকাপের পরে আসন সংখ্যা কমিয়ে ২৮,০০০ করা হবে। বাম স্ট্যান্ড ও ছাদের মধ্যবর্তী অংশে অবসর সময় কাটানোর এবং বিনোদনের জন্য একটি স্থান নির্মাণ করা হচ্ছে। Russia 2018 FIFA World Cup Artists Impressions স্টেডিয়াম নির্মাণ কাজের অগ্রগতির প্রতিবেদন স্টেডিয়ামের নকশা
হোরাস হেম্যান উইলসন

উইলসন হোরেস হ্যামেন (২৬ সেপ্টেম্বর ১৭৮৬ – ৮ মে ১৮৬০) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। যদিও তিনি ইন্ডিয়া কোম্পানির মেডিক্যাল সার্ভিসের সদস্য হিসাবে উপমহাদেশে আসেন, তথাপি তিনি প্রাচ্যবিদ হিসাবেই সমধিক পরিচিত। উইলসন হোরেস হ্যামেন ১৭৮৬ সালের ২৬ সেপ্টেম্বর লন্ডনে জন্মগ্রহণ করেন এবং প্রথমে লন্ডনের সোহো একাডেমী ও পরে সেন্ট টমাস হাসপাতালে শিক্ষা লাভ করেন। তিনি ১৮০৮ সালে ভারতে আসেন ও ইস্ট ইন্ডিয়া কোম্পানির মেডিক্যাল সার্ভিসে যোগদান করলেও পরবর্তীতে তা ত্যাগ করে কলকাতা টাকশালে মুদ্রা-ধাতু পরীক্ষক হিসেবে যোগদান করে ১৮৩২ সালে ভারতবর্ষ ত্যাগের পূর্ব পর্যন্ত এই দায়িত্ব পালন করেন। এরপর তিনি ১৮৩৩ সাল থেকে অক্সফোর্ডে এবং পরবর্তীতে ১৮৩৬ সাল থেকে লন্ডনে ভারত বিষয় অধ্যাপক হিসাবে দায়িত্ব পাল করেন। তিনি অক্সফোর্ড বিশ্ববিদ্যালয়ের সংস্কৃত বিষয়ক প্রথম "বোডেন প্রফেসর" ছিলেন। তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ Lectures on the Religious and Philosophical Systems of the Hindus (১৮৪০); Ariana Aqtinua (সংস্কৃত ব্যাকরণ); A Historical Account of the Burmese War; History of British India (সম্পাদিত - দ্বিতীয় সংস্করণ); Hindu Law (সম্পাদিত - দ্বিতীয় সংস্করণ); Glossary of Judicial and Revenue Terms (১৮৫৫)। Mackenzie Collection-1828 English Translation of Meghduta Translation of RigVeda in 6th Edition Vishnu Puranaa-1840 চার্লস উইলকিন্স; হেনরি টমাস কোলব্রুক; কলকাতা টাকশাল; এশিয়াটিক সোসাইটি অব বেঙ্গল; রয়্যাল এশিয়াটিক সোসাইটি। সিরাজুল ইসলাম (জানুয়ারি ২০০৩)। "উইলসন, হোরেস হ্যামেন"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২০ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) "Horace Hayman Wilson"। 1902 Encyclopedia। সংগ্রহের তারিখ ২০ জানুয়ারি ২০১৮।  "Horace Hayman Wilson"। Oxford Reference। সংগ্রহের তারিখ ২০ জানুয়ারি ২০১৮।  "Horace Hayman Wilson"। The Royal Academy of Arts। সংগ্রহের তারিখ ২০ জানুয়ারি ২০১৮।  "Horace Hayman Wilson"। Oxford Reference। সংগ্রহের তারিখ ২০ জানুয়ারি ২০১৮।  হোরেস হ্যামেন উইলসন - বাংলাপিডিয়া হতে সংকলিত নিবন্ধ।